Un cholet en El Alto, Bolivia.
A **arquitectura neoandina** (en aimará: *Machaqa-Anti*; en quechua: *Musuq Antikunakaq*) é un movemento arquitectónico contemporáneo principalmente situado en El Alto, Bolivia, expresado nos numerosos cholets da cidade, así como en mansións pequenas e salóns de baile. O arquitecto boliviano Freddy Mamani foi descrito como "o arquitecto máis coñecido" da arquitectura neoandina. Mamani é un enxeñeiro civil que comezou como simple traballador hai dúas décadas e construíu máis de 60 estruturas neoandinas no Alto dende 2005.

A historiadora da arquitectura Elisabetta Andreoli describiu o estilo, representado en máis de 100 estruturas ao longo do horizonte de El Alto, como neoandino. Paola Flores sinalou que "a maioría [das estruturas neoandinas] foron construídas dende que o presidente Evo Morales, un aimará que foi o primeiro líder indíxena do país, asumiu o cargo en 2006. A súa aparición coincide cun modesto pulo económico unido a un aumento do orgullo aimará.

O termo utilizouse por primeira vez nunha revista de arquitectura para facer referencia ao estilo do edificio da embaixada dos Estados Unidos en Lima, no Perú por Arquitectonica en 1996, e foi descrito como unha inspiración "bastante literal" na historia peruana, modelando a base do edificio sobre as estruturas das antigas cidades de Cuzco e Machu Picchu."

Acollida
--------

En xeral, a arquitectura neoandina foi recibida con eloxios dos residentes en El Alto. Paola Flores sinala que os *Alteños*, ou veciños do Alto, "están en xeral satisfeitos coa súa contribución á arquitectura moderna", sinalando un veciño que afirmou "'Para min, é como un berro que di: "Aquí estamos! Isto é o que somos!" e outro que remarcou "Son unha muller aimara, orgullosa da miña cultura, feliz e chea de cor. Entón, por que a miña casa non debería mostrar o que son?". Os edificios apareceron en *Héroes del Brillo* de Frederico Estol, unha colección de fotografía sobre os milleiros de limpabotas da Paz e El Alto.

Os edificios foron descritos como "futurista" e "funky" por persoas alleas á cultura andina. En particular, varios fixeron comparacións co lendario artista de banda deseñada Jack Kirby, e moitos chegaron á conclusión de que Kirby, tamén influenciado pola arquitectura e os patróns de América do Sur, e Mamani tiran das mesmas influencias.

Galería de imaxes
-----------------

* Cholet, o elemento característico da arquitectura neoandina.Cholet, o elemento característico da arquitectura neoandina.
* Cholet na cidade de El Alto.Cholet na cidade de El Alto.
* Detalle do teito da sala de festa dun cholet.Detalle do teito da sala de festa dun cholet.

Notas
-----

1. ↑  "Author picks". *The Rough Guide to Bolivia*. Apa Publications (UK). 2018. ISBN 9781786719980.
2. 1 2 3  Flores, Paola (5 de xullo de 2014). "From street stall to mini-mansion". *Toronto Star*.
3. ↑  Allen, Eric (25 de xullo de 2018). "Architect Freddy Mamani Has Transformed El Alto, Bolivia, Into a Mecca of Modern Architecture". *Architectural Digest*.
4. ↑  "United States Embassy Chancery Building". *Architectural Record* **184**: 84. 1996.
5. ↑  Abel-Hirsch, Hannah (20 de marzo de 2020). "Shine on, Shine Heroes". *British Journal of Photography*.
6. ↑  Blair, Laurence. "These Vibrant, Futuristic Mansions Are Popping Up in Bolivia". *National Geographic*.
7. ↑  Wainwright, Oliver (23 de outubro de 2018). "Party palaces and funky funhouses: Freddy Mamani's maverick buildings". *The Guardian*.

Véxase tamén
------------

### Outros artigos

* Freddy Mamani
* Cholet (arquitectura)

### Bibliografía

* *La arquitectura de Freddy Mamani Silvestre* de Elisabetta Andreoli e Ligia D'Andrea (A Paz: El Alto, 2013)

* Portal:Pobos indíxenas de América